स्कूल बस से घायल सतीपुरा ने दम तोड़ा
भगवानपुरा | पीपलझोपा मार्ग पर थरड़पुरा मोड़ पर स्कूल बस की टक्कर से घायल सतीपुरा के घायल बुजुर्ग ने शुक्रवार सुबह 8 बजे दम तोड़ दिया। हादसे में गंभीर घायल होने के बाद उसका इंदौर में इलाज चल रहा था।
जानकारी के मुताबिक गुरुवार शाम 4 बजे पीपलझोपा रोड पर एक स्कूल वेन ने बाइक सवार गोपालसिंह सिकलीगर (55) निवासी सतीपुरा को जबरदस्त टक्कर मार दी थी। घायल को खरगोन रैफर किया था। भतीजे बलदेव सिंह ने बताया घर में जमाई आए थे। वे मेहमान नवाजी के लिए देजला-देवाडा बांध पर मछली लेने जा रहा था। थरड़पुरा में मोड़ पर हादसा हुआ। स्कूली बच्चों को छोड़कर आ रही पीएसजीएम एकेडमी की स्कूल वेन (एमपी09एफए-3439) ने बाइक (एमपी46-8504) को टक्कर मार दी। तेज टक्कर होने से गोपालसिंह गंभीर घायल हो गया। सामूदायिक अस्पताल बाद खरगोन रैफर किया। अंतिम संस्कार बड़वानी जिले के खेतिया के पास गांव धावडी में हुआ।
मांधाता क्षेत्र की नहर में शव मिल-बिस्टान| राधाश्रीकृष्ण मंदिर के पास के रहवासी एक युवक का शव मांधाता थाना क्षेत्र में नहर में गुरुवार रात्रि 8 बजे पुलिस को मिला। शुक्रवार को मृतक युवक राजा उर्फ़ राजू पिता गंगाराम (35) जाति कुनबी पाटील निवासी बिस्टान के रूप में शिनाख्त हुई। यहां अंतिम संस्कार स्थानीय मुक्तिधाम इंद्रावती नदी तट पर शाम को किया गया। मृतक के भाई विजय पंडित ने बताया की बड़ा भाई मंगलवार घर से ओंकारेश्वर जाने का कह कर निकला था।
hin_Deva hin_Deva hin_Deva hin_Deva